**ΔΕΛΤΙΟ ΤΥΠΟΥ**

Από την Περιφερειακή Ενότητα Μεσσηνίας ανακοινώνεται, ότι εξεδόθη στις 02/06/2020 η εγκύκλιος του Υφυπουργού Υποδομών και Μεταφορών με αρ. πρωτ. Α3/οικ.27145/2997 και ΑΔΑ: ΩΩ7Υ465ΧΘΞ-Ι0Χ, η οποία αναφέρει τα εξής:

1. Παρατείνεται **για επτά (7) μήνες από την ημερομηνία λήξης** η ισχύς των : α) Αδειών οδήγησης με ημερομηνία λήξης εντός του χρονικού διαστήματος από την 1η Φεβρουαρίου 2020 έως την 31 Αυγούστου 2020. β) Πιστοποιητικών Επαγγελματικής Ικανότητας (Π.Ε.Ι.) με ημερομηνία λήξης εντός του χρονικού διαστήματος από την 1η Φεβρουαρίου 2020 έως την 31 Αυγούστου 2020.
2. Οι άδειες οδήγησης και τα Π.Ε.Ι. με ημερομηνία λήξης εντός του χρονικού διαστήματος από την 1η Ιανουαρίου 2020 έως την 31 Ιανουαρίου 2020, παρατείνονται έως και την 31η Ιουλίου 2020, για οδήγηση αποκλειστικά και μόνο εντός της ελληνικής επικράτειας. Οι κάτοχοι αυτών δύνανται να υποβάλλουν την αίτηση για ανανέωση οποιαδήποτε ημερομηνία από εκδόσεως της παρούσας και έκτοτε.
3. **Από εκδόσεως της παρούσας καταργείται η εγκύκλιος με αρ. πρωτ. Α3/23659/2693/29-04-2020, με την οποία εχορηγείτο παράταση των αδειών οδήγησης με ημερομηνία λήξης που βρίσκεται εντός του χρονικού διαστήματος από την 1η Ιανουαρίου 2020 έως την 30η Σεπτεμβρίου 2020 των κατόχων άνω των 65 ετών και των κατόχων με χρονικό περιορισμό της άδειας οδήγησης για λόγους υγείας.**